8 मार्च को रमाना में मनाया जाएगा महिला दिवस : सुरेश
पूंडरी|जन कल्याणसोसाइटी हरियाणा डॉ. भीम राव अंबेडकर युवा सभा के तत्वाधान में एक सभा का आयोजन गांव रमाना-रमानी में हुआ। इसकी अध्यक्षता सोसाइटी के प्रदेशाध्यक्ष सुरेश टांक ने की। टांक ने बताया कि 8 मार्च को गांव की वाल्मीकि चौपाल में अंतरराष्ट्रीय महिला दिवस के अवसर पर महिला दिवस मनाया जाएगा, जिसमें महिलाओं के अधिकारों पर चर्चा की जाएगी। किसी भी क्षेत्र में उत्कृष्ट कार्य करने वाली महिलाओं को सम्मानित भी किया जाएगा। समाज में अहम भूमिका निभाने वाली महिलाएं सावित्री बाई फूले, झलकारी बाई रमा अंबेडकर के जीवन पर भी विस्तार से चर्चा की जाएगी। गांव की महिलाओं का स्वयं सहायता समूह, दलित समाज की अग्रणी महिलाओं, मेधावी छात्राओं, दलित समाज के प्रतिनिधियों सामाजिक संगठनों संस्थाओं के अध्यक्षों को सम्मानित किया जाएगा। बैठक में प्रदीप रमाना, नरेश कुमार, महाबीर सिंह, सुनील, राज रमाना, राजेंद्र नैना, लाडी हाबड़ी, संजीव मोहना, महाबीर बुच्ची सुनील रमाना भी मौजूद रहे।
पूंडरी| बैठकको संबोधित करते जन कल्याण सोसाइटी के प्रदेशाध्यक्ष सुरेश टांक।
awa_Deva hin_Deva hin_Deva